Vilhelm Schjelderup tok medisinsk embetseksamen i 1956. Han arbeidet deretter suksessivt innen psykiatrien, som distriktslege i Asker, i Helsedirektoratet, som overlege for fengselstjenesten i Oslo, som rådgivende lege ved trygdekontor, i Blå Kors og ved et senter for helhetsterapi i Tønsberg. I tillegg drev han med forskning, foredrags- og forfattervirksomhet.